| Mukočango nacionalinis parkas |
| --- |
| IUCN II kategorija (nacionalinis parkas) |
|   |
| **Vieta:** | Tailandas |
| 

Žemėlapis rodantis Mukočango nacionalinis parkas vietą.Mukočango nacionalinis parkas

  |
| **Koordinatės:** | 12°07′00″ š. pl. 102°16′00″ r. ilg.﻿ / ﻿12.11667°š. pl. 102.26667°r. ilg.﻿ / 12.11667; 102.26667Koordinatės: 12°07′00″ š. pl. 102°16′00″ r. ilg.﻿ / ﻿12.11667°š. pl. 102.26667°r. ilg.﻿ / 12.11667; 102.26667 |
| **Plotas:** | 650,00 km² |
| **Įkurtas:** | 1982 |

**Mukočango nacionalinis parkas** (taj. อุทยานแห่งชาติหมู่เกาะช้าง) – jūrinis nacionalinis parkas rytų Tailande, Trato provincijoje. Parkas įkurtas 1982 m. gruodžio 31 d.

Vieta
-----

Parkas užima 650,00 km² sausumos bei 458,00 km² jūros plotą ir apima daugiau nei 40 salų: Kočangnojo (Ko Chang Noi), Kočango (Ko
Chang), Kokhlumo (Ko Khlum), Kovajo (Ko Wai), Kolaojo (Ko Laoya), Komaiči (Ko Mai Chi), Mukorango (Mu Ko Rang) ir kt. 30 km į pietvakarius nuo provincijos centro Trato.

Flora ir fauna
--------------

Mukočango nacionaliniame parke vyrauja drėgni atogrąžų miškai ir mangrovė. Iš retų augalų parke sutinkama: aukštasis sparnenis (Dipterocarpus alatus), baltažiedis sparnenis (Dipterocarpus turbinatus), briaunotasis sparnūklis (Anisoptera costata), kvapioji hopėja (Hopea odorata), Irvingia malayana, siauralapis podokarpas (Podocarpus neriifolius), juodmedis, kaštenis, glotnusis krotonmedis (Croton laevigatus), Oncosperma horridum, švelnioji kariota (Caryota mitis), Korthalsia grandis, vainikinis plačragis (Platycerium coronarium).

Salų pakrantės miškuose dominuoja migdolinis viršūklis (Terminalia catappa), vaistinis puiklapis (Calophyllum inophyllum), baltoji mirtenė (Melaleuca leucadendra), Eugenia grandis, Eugenia spicata, gelsvasis pandanas (Pandanus tectorius).

Mangrovė sąžalynuose vyrauja blakstienotoji rizofora (Rhizophora mucronata), smailialapė rizofora (Rhizophora apiculata), Ceriops decandra, Ceriops tagal, plikašaknis dumblamedis (Bruguiera gymnorrhiza), Bruguiera parviflora, Avicennia alba, Xylocarpus granatum, Xylocarpus moluccensis, Hibiscus tiliaceus ir Cerbera odollam.

Parke gyvena: šernas, Indijos muntjakas, loris (Nycticebus bengalensis), meškinė makaka (Macaca arctoides), lutungas (Trachypithecus cristatus), mažoji civeta (Viverricula indica), Javinė mangusta (Herpestes javanicus) ir kt. sutinkama 74 rūšių paukščių ir 42 rūšys roplių. Kočango varlė (Limnonectes kohchangae) endeminė Kočango ir šalia esančių salų gyventoja.

Įžymiausios vietos
------------------

* Thanmajomo (Than Mayom) ir Khlongflu (Khlong Phlu) (12°03′53.6″ š. pl. 102°18′47.4″ r. ilg.﻿ / ﻿12.064889°š. pl. 102.313167°r. ilg.﻿ / 12.064889; 102.313167) kriokliai.

Išnašos
-------

1. ↑  Irvingia malayana
2. ↑  Oncosperma horridum
3. ↑  Korthalsia grandis
4. ↑  Eugenia grandis
5. ↑  Eugenia spicata
6. ↑  Ceriops decandra
7. ↑  Ceriops tagal
8. ↑  Bruguiera parviflora
9. ↑  Avicennia alba
10. ↑  Xylocarpus granatum
11. ↑  Xylocarpus moluccensis
12. ↑  Hibiscus tiliaceus
13. ↑  Cerbera odollam
14. ↑  Kočango varlė

Nuorodos
--------

* Parko svetainė Archyvuota kopija 2015-06-10 iš Wayback Machine projekto.
* Tailando nacionaliniai parkai Archyvuota kopija 2013-05-23 iš Wayback Machine projekto.